En 1995 os crovates fuoron ocupando os territorios y enclaus a on a posición serbia yera menos fácil de defender: primero en mayo a Eslavonia Occidental (Operación Flash), y dimpués en agosto de 1995 Krajina (Operación Tronada). Por miedo a represalias os serbos fuyoron en masa de totas estas rechions. A recuperación de Krajina permitió liberar d'a presión militar a los musulmans de Bihać, y os serbos encomienzoron a retacular en Bosnia occidental. Os crovates de Bosnia recuperoron Jajce, perdiu quan os bosniacos musulmans y crovates combatiban por Travnik. O 21 de noviembre de 1995 Estaus Unius forzó a un alcuerdo de paz en Dayton.